
	Comisia pentru buget, finanţe şi bănci

	
	Bucureşti,        

Nr. 22/70/12.09.2012


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea şi completarea art.140 alin.(2) din Legea nr.571/2003 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 68 din  17 aprilie 2012.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/70/12.09.2012


RAPORT 
asupra proiectului de Lege pentru modificarea şi completarea art.140 alin.(2) din Legea nr.571/2003 privind Codul fiscal

Cu adresa nr. Plx 68 din 10 aprilie 2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea şi completarea art.140 alin.(2) din Legea nr.571/2003 privind Codul fiscal.
Prezentul proiect de lege are ca obiect de reglementare completarea alineatului (2) al articolului 140 din Legea nr. 571/2003 privind Codul fiscal, cu modificările şi completările ulterioare, cu o literă nouă, litera g), în sensul introducerii cotei reduse de 9% pentru livrarea de energie termică la consumatorii casnici.
La întocmirea raportului s-au avut în vedere avizele Consiliului legislativ şi Comisiei juridice, de disciplină şi imunităţi.
Proiectul de Lege a fost adoptat de Senat în şedinţa din 2 aprilie 2012, în condiţiile articolului 75 alineatul (2) teza a III-a din Constituţia României.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor ordinare.
Raportul comisiei a fost adoptat cu vamoritate de voturi. 

În urma dezbaterii, în şedinţa din data de 01.08.2012, comisia propune Plenului Camerei Deputaţilor respingerea proiectului de Lege pentru modificarea şi completarea art.140 alin.(2) din Legea nr.571/2003 privind Codul fiscal, din următoarele considerente:

· principala componentă a aquis-ului comunitar în domeniul TVA o reprezintă Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată. Conform alin. (7) al acestei Directive, sistemul comun privind TVA trebuie să conducă, chiar şi în cazul în care cotele şi scutirile nu sunt pe deplin armonizate, la o neutralitate în domeniul concurenţei, astfel încât, pe teritoriul fiecărui stat membru, bunurile şi serviciile similare să suport aceeiaşi sarcină fiscală, indiferent de lungimea lanţului de producţie şi disctribuţie;
· este necesar ca orice stat membru care intenţionează să aplice o cotă redusă de TVA să informeze în prealabil Comisia. Comisia decide dacă există sau nu un risc de denaturare a concurenţei;
· Directiva 112 nu face distincţie între consumatorii casnici şi celelalte categorii de consumatori. Prin urmare, adoptarea acestei iniţiative legislative ar fi discriminatorie;
· Iniţiativa legislativă va conduce la diminuarea veniturilor bugetare iar conform art. 13 din Legea responsabilităţii fiscal-bugetare nr. 69/2010 trebuia elaborată o fişă financiară care să conţină propuneri de măsuri de compensare a impactului financiar respectiv.
	PREŞEDINTE,

Maria Eugenia Barna 

	SECRETAR,

Nicolae Bud


Întocmit,

Consilier parlamentar Ene Giorgiana

